CELEX: 62017CN0382
Language: el
Date: 2017-06-26 00:00:00
Title: Υπόθεση C-382/17: Προσφυγή της 26ης Ιουνίου 2017 — Ευρωπαϊκή Επιτροπή κατά Πορτογαλικής Δημοκρατίας

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/27
            
         Προσφυγή της 26ης Ιουνίου 2017 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-382/17)
   (2017/C 277/40)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Costa de Oliveira και L. Nicolae)
   
      Καθής: Πορτογαλική Δημοκρατία
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι η Πορτογαλική Δημοκρατία δεν εκπλήρωσε τις υποχρεώσεις που υπέχει βάσει του άρθρου 8, παράγραφος 1, της οδηγίας 2009/21/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, για την τήρηση των υποχρεώσεων του κράτους σημαίας (1), καθότι δεν κατήρτισε, δεν εφάρμοσε και δεν διατήρησε, το αργότερο έως τις 17 Ιουνίου 2012, σύστημα διαχειρίσεως ποιότητας για τα επιχειρησιακά μέρη των σχετικών με το κράτος σημαίας δραστηριοτήτων των διοικητικών της αρχών, πιστοποιούμενο σύμφωνα με τα ισχύοντα διεθνή πρότυπα ποιότητας, και
            
         
               —
            
            
               να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Το άρθρο 8, παράγραφος 1, της οδηγίας ορίζει ρητώς ότι, το αργότερο στις 17 Ιουνίου 2012, τα κράτη μέλη θα πρέπει να καταρτίσουν, να εφαρμόσουν και να διατηρήσουν το πιστοποιημένο αυτό σύστημα διαχειρίσεως ποιότητας.
   Διανύουμε ήδη τον Ιούνιο του 2017 και η Πορτογαλική Δημοκρατία δεν έχει ακόμη συμμορφωθεί προς το εν λόγω άρθρο.
   Ενεργούσα με τον τρόπο αυτόν, η πορτογαλική διοίκηση υπονομεύει τους επιδιωκόμενους με την οδηγία σκοπούς, θέτοντας σε κίνδυνο τη θαλάσσια ασφάλεια και την προστασία του περιβάλλοντος. Επιπλέον, η συμπεριφορά της πορτογαλικής διοικήσεως ενέχει τον κίνδυνο δημιουργίας αθέμιτου ανταγωνιστικού πλεονεκτήματος υπέρ του πορτογαλικού στόλου έναντι των στόλων λοιπών κρατών μελών.
   
      (1)  EE 2009, L 131, σ. 132.